Kuunteluväsymys

Kuunteluväsymys on kuuntelijan subjektiivinen kokemus tympääntymisestä ja väsymyksestä, joka kehittyy vähitellen pitkän yhtäjaksoisen kuuntelun aikana. Ilmiö voi johtua esimerkiksi äänentoistojärjestelmän taajuusvasteen epätasaisuuksista, tilavaikutelman epävakaudesta tai muista teknisistä ongelmista, joko yksittäin tai yhdessä. Kuunteluväsymys eroaa ensikuuntelun perusteella syntyvästä vaikutelmasta, ja se voi johtua joko äänentoistolaitteistosta tai lähdemateriaalista. Hyvin suunniteltu äänentoistojärjestelmä, joka toistaa laadukkaita äänitteitä luonnollisella voimakkuudella, ei yleensä aiheuta kuunteluväsymystä edes pitkän kuuntelun aikana. Lainaus: "Toinen tärkeä havainto oli kuunteluväsymyksen vähentyminen. Tähän antoi pätevän selvityksen Genelecin teknologia-asiantuntija Thomas Lund, joka on koulutukseltaan lääkäri ja taustaltaan muusikko. Thomas Lundin mukaan kaiutin, joka säteilee ääntä yhdestä pisteestä, kuormittaa kuuloaistia vähemmän kuin tavanomaiset ratkaisut. Eri taajuusalueita toistavat elementit sijaitsevat tavanomaisissa kolmitiekaiuttimissa kaukana toisistaan, jolloin aivot joutuvat jatkuvasti prosessoimaan suuriakin eroja vasempaan ja oikeaan korvaan saapuvien äänten välillä."

Kuunteluväsymyksellä voidaan tarkoittaa myös kuuntelemiseen liittyvää uupumista jutellessa verkossa ystävien, työtovereiden kanssa tai musiikkia kuunnellessa. Taukojen pitäminen voi auttaa. 

Katso myös
Etätyö

 Lähteet 

Luokka:Etätyö
Luokka:Työterveys
Luokka:Äänentoisto